Tervehdys taas, Milja tässä!

Viime kerralla pääsimme seuraamaan kasvintarkastajan työtä lentokentän tuontitarkastuksessa. Minnehän tarkastajamme suuntaavat tällä kertaa? Lähdetään katsomaan!

OSA 4. TUHOOJAPYYDYSTEN ASENNUS

Tänään pääsin seuraamaan feromonipyydysten asennusta. Niiden avulla kartoitetaan karanteenituhoojien esiintymistä.

Pyydyksen sisäpuolelle asetetaan feromonia sisältävä kapseli. Feromoni houkuttelee mahdolliset karanteenituhoojat pyydykseen.

Kartoituskohteet valitaan riskiperusteisesti ja tuhoojan isäntäkasvien esiintyminen huomioiden.

Pyydyksiä voidaan laittaa puuhun usealla menetelmällä, kuten heittopainon avulla, jatkovarrella tai kiipeillen. Menetelmät eivät vahingoita puuta eikä ympäristöä.

Ansat voivat olla puussa useita kuukausia. Ne lasketaan säännöllisesti alas, jotta ne voidaan tutkia karanteenituhoojien varalta.

Kasvintuhoojan kartoittaminen vaatii kasvintuhoojan biologian tuntemista.

Mukavaa, että lähdit kanssani kasvintarkastajan matkaan! Seuraavalla kerralla pääsemme tutustumaan mansikan taimituotantoon. Nähdään taas pian!